<classify> MAMLAKA ya Maendeleo ya Biashara Tanzania TanTrade imewataka wajasiriamali kuzalisha bidhaa zenye viwango vya ubora wa kimataifa ili zipate soko la uhakika nje ya nchi.Akizungumza jana wakati wa mahojiano kwenye maonesho ya wiki ya sheria yanayoendelea katika viwanja vya Mwalimu Nyerere Nyerere Square jijini hapa, Mwanasheria wa Mamlaka hiyo Fikiri Mboya alisema soko la nje lina mahitaji makubwa ya bidhaa kinachotakiwa ni bidhaa kuwa na ubora wa kimataifa.Kama mtu anataka kuuza bidhaa nje ya nchi lazima awe amesajiliwa na mamlaka husika kama Brela, Mamlaka ya Mapato TRA, Shirika la Viwango Tanzania TBS na mamlaka nyingine zinakazohitajika, alisema.Alisema wamekuwa wakiwawezesha wajasiriamali kwa njia ya kuwapa elimu namna ya kuzalisha bidhaa zenye ubora ambazo zinakidhi mahitaji ya ndani na nje nchi. Alisema mamlaka hiyo imekuwa ikitoa huduma mbalimbali, ikiwemo huduma ya taarifa za biashara kwa kukusanya, kuchambua, kuhifadhi na kutoa taarifa za biashara kwa jamii, wafanyabiashara na wadau mbalimbali.Pia kuwajengea uwezo kuwaendeleza wazalishaji, wajasiriamali wadogo kwa kutekeleza programu za kuwajengea uwezo kwa kutoa mafunzo, kliniki za biashara na huduma za ushauri kwa jamii ya wafanyabiashara na hasa kipaumbele kikiwekwa kwa wazalishaji wadogo ili waweze kushindana katika masoko ya ndani, kanda na kimataifa. Aidha, alisema wamekuwa wakifanya tafiti za kibiashara, udadisi wa masoko na maendeleo ya masoko ili kutambua changamoto, mahitaji, mienendo ya masoko, fursa na kuongeza thamani.Pia kutambua bidhaa zenye fursa katika masoko na kuziendeleza kwa kuyaongezea thamani na kuratibu maendeleo ya mifumo ya masoko ya ndani kwa kuhakikisha kuwa biashara ya ndani inaunganishwana biashara ya nje, alisema.Alisema huduma nyingine inayotolewa na mamlaka hiyo ni ukuzaji wa bidhaa za huduma kama kuandaa maonesho ya biashara ya kimafaita ya Dar es Salaam DITF, pamoja na maonesho ya kisekta ya kanda zote nchini, kuratibu ushiriki wa Tanzania kwenye maonesho ya dunia, misafara ya biashara na mikutano ya wafanyabiashara.Aidha, uthibiti wa masoko yote ya kimataifa nchini kwa kusimamia ubora na viwango vya maonesho ya biashara. Mboya alisema pia kuishauri serikali kwenye masuala ya uundaji, uendeshaji, usimamizi, utekelezaji na uboreshaji wa sera ya biashara pamoja na mikakati ya masuala mengine yahusuyo biashara na kuratibu kuanzishwa kwa rajamu brands na kaulimbiu ya bidhaa za huduma za Tanzania na kuzitangaza katika soko la ndani nan je.  <topic>: kitaifa 